钦定古今图书集成/明伦汇编/宫闱典/第094卷 > 泽国公主 下嫁蒲剌睹
## 钦定古今图书集成/明伦汇编/宫闱典/第094卷 > 泽国公主 下嫁蒲剌睹

按《金史郑王永蹈传》：初，崔温、郭谏、马太初与永蹈家
奴毕庆寿私说谶记灾祥，庆寿以告永蹈，郭谏颇能
相人，永蹈乃召郭谏相己及妻子。谏说永蹈曰：“‘大王
相貌非常，王妃及二子皆大贵’。又曰：‘大王元妃长子，
不与诸王比也’。”永蹈召崔温、马太初论谶记天象，永
蹈深信其说，乃阴结内侍郑两儿，伺上起居，以崔温
为谋主，郭谏、马太初往来游说。河南统军使仆散揆
尚永蹈妹韩国公主。永蹈谋取河南军以为助，与妹
泽国公主长乐谋，使驸马都尉蒲剌睹致书于揆，且
先请婚以观其意，揆拒不许。结婚，使者不敢复言不
轨事。永蹈家奴董寿与同辈奴、千家奴上变，于是赐
永蹈及妃卞玉二子按春、阿辛、公主、长乐自尽，蒲剌
睹、崔温、郭谏、马太初等皆伏诛。